CELEX: 32015R1396
Language: da
Date: 2015-08-14 00:00:00
Title: Kommissionens gennemførelsesforordning (EU) 2015/1396 af 14. august 2015 om berigtigelse af gennemførelsesforordning (EU) nr. 540/2011 for så vidt angår aktivstoffet Bacillus subtilis (Cohn 1872) stamme QST 713, identisk med stamme AQ 713 (EØS-relevant tekst)

15.8.2015   
            
            
               DA
            
            
               Den Europæiske Unions Tidende
            
            
               L 216/1
            
         KOMMISSIONENS GENNEMFØRELSESFORORDNING (EU) 2015/1396
   af 14. august 2015
   om berigtigelse af gennemførelsesforordning (EU) nr. 540/2011 for så vidt angår aktivstoffet Bacillus subtilis (Cohn 1872) stamme QST 713, identisk med stamme AQ 713
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 78, stk. 3,
   efter høring af Den Stående Komité for Planter, Dyr, Fødevarer og Foder, og
   ud fra følgende betragtninger:
   
               (1)
            
            
               Ved Kommissionens direktiv 2007/6/EF (2) blev Bacillus subtilis (Cohn 1872) stamme QST 713, identisk med stamme AQ 713 (i det følgende benævnt »Bacillus subtilis«) optaget som et aktivstof i bilag I til Rådets direktiv 91/414/EØF (3) til anvendelse som fungicid.
            
         
               (2)
            
            
               Aktivstoffer i bilag I til direktiv 91/414/EØF betragtes som godkendt i henhold til forordning (EF) nr. 1107/2009 og er opført i del A i bilaget til Kommissionens gennemførelsesforordning (EU) nr. 540/2011 (4).
            
         
               (3)
            
            
               Den 22. januar 2015 blev Kommissionen af Nederlandene underrettet om, at den erhvervsdrivende, hvis anmodning lå til grund for optagelsen af Bacillus subtilis i bilag I til direktiv 91/414/EØF, anmodede om, at anvendelsesbetingelserne for dette aktivstof også skal omfatte anvendelse som baktericid mod Erwinia amylovora (ildsot), som ved en fejl blev udeladt fra listen i bilag I til direktiv 91/414/EØF.
            
         
               (4)
            
            
               Nederlandene finder, at anmodningen er berettiget.
            
         
               (5)
            
            
               Endvidere er anvendelsen som baktericid allerede blevet vurderet under godkendelsesproceduren af aktivstoffet Bacillus subtilis og er også dækket af vurderingsrapporten.
            
         
               (6)
            
            
               Gennemførelsesforordning (EU) nr. 540/2011 bør derfor korrigeres —
            
         VEDTAGET DENNE FORORDNING:
   Artikel 1
   I del A, række 138, i bilaget til gennemførelsesforordning (EU) nr. 540/2011 affattes del A i kolonnen »Særlige bestemmelser« således:
   
      »DEL A
      Må kun tillades anvendt som fungicid og baktericid.«
   
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. august 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 309 af 24.11.2009, s. 1.
   
      (2)  Kommissionens direktiv 2007/6/EF af 14. februar 2007 om ændring af Rådets direktiv 91/414/EØF for at optage metrafenon, Bacillus subtilis, spinosad og thiamethoxam som aktive stoffer (EUT L 43 af 15.2.2007, s. 13).
   
      (3)  Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1).
   
      (4)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).